ഫാക്ടറികളുടെ നിയമപദവി സമയപരിധി ഉടന് അവസാനിക്കും ജിദ്ദ: വ്യവസായനഗരങ്ങള്ക്ക് പുറത്തുള്ള ഫാക്ടറികള്ക്ക് പദവി ശരിയാക്കാന് അനുവദിച്ച സമയപരിധി ഉടന് അവസാനിക്കുമെന്ന് വ്യവസായ, ധാതുവിഭവ മന്ത്രാലയം വ്യക്തമാക്കി. പാരിസ്ഥിതികമായി തരംതിരിച്ച ഫാക്ടറികള് ബന്ധപ്പെട്ട അധികാരികളില്നിന്ന് എല്ലാ ലൈസന്സുകളും പുതുക്കുകയും നടപടികള് വേഗത്തില് പൂര്ത്തിയാക്കുകയും വേണമെന്നും മന്ത്രാലയം ആവശ്യപ്പെട്ടു. വ്യവസായിക നഗരങ്ങള്ക്ക് പുറത്തുള്ള ഫാക്ടറികള്ക്ക് ആവശ്യമായ ലൈസന്സ് നേടുന്നതിനാണ് സമയപരിധി നല്കിയിരിക്കുന്നത്.മുനിസിപ്പല്, സിവില് ഡിഫന്സ്, പരിസ്ഥിതി, ഫുഡ് ആന്ഡ് ഡ്രഗ്സ് അതോറിറ്റി എന്നീ വകുപ്പുകളില്നിന്നുള്ള ലൈസന്സുകള് ഇതിലുള്പ്പെടും. ആവശ്യമായ ലൈസന്സുകള് നേടി പദവി ശരിയാക്കാന് മുന്കൈ എടുക്കാത്ത ഫാക്ടറികള്ക്ക് സെപ്റ്റംബര് അവസാനത്തോടെ മന്ത്രാലയം നല്കുന്ന വ്യവസായിക സേവനങ്ങളില്നിന്ന് പ്രയോജനം ലഭിക്കില്ല. തീരുമാനം അനുസരിക്കാത്ത ഫാക്ടറികളെ അടുത്തുള്ള വ്യവസായനഗരത്തിലേക്ക് മാറ്റുന്നതോ അടച്ചുപൂട്ടുന്നതോ ആയ നടപടികള് ബന്ധപ്പെട്ട അധികാരികള് സ്വീകരിക്കുമെന്നും വ്യക്തമാക്കിയിട്ടുണ്ട്.